A rendezvény helye: 


A rendezvény ideje 


Az ünnepséget megnyitja 


Ünnepi beszédet mond: 


Az ünnepségen közreműködik az általános 


Öcsöd Nagyközség Önkormányzata 
tisztelettel meghívja 
az 1848/49-es forradalom 
és szabadságharc 
150. évfordulója alkalmából 
megrendezésre kerülő ünnepségre és a 
Petőfi szobor avatására. 


(odesdd 


Kossuth tér 


1998. március 15. de. 10 óra 


Cnád 


Program: 


Molnár Bálint polgármester 


Banner Zoltán irodalomtörténész 


Koszorúzás 


iskola énekkara és irodalmi köre. 

Az 1848/49-es Forradalom 
és Szabadságharc 
150. évfordulója alkalmából 
Petőfi szobrot avattunk 


Évek óta gondot jelentett, hogy a településünkön nincs 
olyan hely, ahol nagy nemzeti ünnepünket méltóképpen 
meg tudnánk ünnepelni. Ez adta az alapgondolatot, 
hogy egy Petőfi mellszobrot állítsunk fel a község 
központjában. 

A mellszobor elkészítésével megbíztuk Lakatos Aranka 
szobrászművészt, aki nagy költőnket megformázta, majd 
Győrfy Sándor szobrászművész bronzból kiöntötte. 

A szobor avatásán Banner Zoltán békéscsabai iroda- 
lomtörténész és előadóművész, az Általános Iskola ének- 
kara, Enyedi Dezsőné tanárnő felkészítésével, és az iro- 
dalmi kör, Tóth Erika tanárnő felkészítésével gondosko- 
dott. Az ünnepségen nagyszámú öcsödi honpolgár vett 
részt, örömmel konstatálva, hogy a község a nagy költő 
mellszobrával továbbszépült. 

A Petőfi mellszobor a szovjet hősi emlékmű helyére 
került. 

Nein akarunk elfelejtkezni azokról sem, akiket ez az 
emlékmű megörökített, az emléktáblát méltóképpen az 
Izbéki-féle temetőben fogjuk elhelyezni. 

Molnár Bálint 
polgármester 


Az elmúlt évben lengyelországi Tarnowbán Bem apó 
szülőhelyén az öcsödi küldöttség a szobrát 
megkoszorúzta. 

Százéves szenzációk Öcsödön 


6. 
További - 
és méghoz- 
zá igen fi- 
gyelemre 
méltó - 
rendőrségi hír Öcsödről, 
de már az 1910. április 
3-i számból (26. évf. 14. 
szám). 


Ötven letartóztatás 
"A szomszéd Öcsöd községnek — 


. írja egyik laptársunk - páratlan 


szenzációja van. Hetek óta csend- 
őrök, ügyészek és bírák járják a há- 
zakat és eddig több mint ötven em- 
bert tartóztattak le. Földesgazda, ke- 
reskedő, iparos és paraszt vegyesen 
kerültek csendőrkézre. Mindegyik el- 
len szól valami vád. Az egyik lopás- 
sal és betöréssel, a másik orgazda- 
sággal és pénzhamisítással van gya- 
núsítva. A szigorú vizsgálat egy ré- 
gebbi bűncselekmény nyomán indult 
meg. Néhány hete lehet annak, hogy 
ismételten tettesek egyik éjszaka 
megtámadták és leütötték a község 
egyik tekintélyes polgárát. Ekkor a 
csendőrség nagy apparátussal látott 
a nyomozáshoz, melynek eredménye 
lett. Sikerült elfogni az egyik tettes 
valami parasztlegény személyében. 
De a jómadaraknak más bűncselek- 
mény is nyomhatta a lelkét, mert 
házkutatást tartottak nála. A lakásán 
egész halom drága ékszert és hamis 
pénzt találtak. Hiába faggatták, hogy 
mondja meg származásukat, nem 
akart választ adni. Kénytelenek vol- 
tak tovább folytatni a házkutatást. 
Sorra kerültek a szomszédok. Min- 
denütt találtak valamit, sőt egy gaz- 
dánál pénzhamisításra alkalmas fi- 
nom műszer volt elrejtve. Ez igazol- 
ta a vádat, Mert nem fér kétség hoz- 
zá. Bizonyos, hogy a kis faluban nagy 
gonosztevők húzták meg magukat és 
gyártották a hamis pénzt, mellyel az 
egész környéket elárasztották. A vizs- 
gálat, mely széles mederben folyik, 
még több letartóztatást ígér. Egy-két 
hét kell csak, azután kiderül minden 
titkuk az öcsödieknek." 

Szégyen, nem szégyen, őszintén be 
kell vallanom, hogy erről az esetről 
most hallottam először. Nagyon jó 
lenne, ha e pár sor elolvasása a mai 


s. 8 


idősebbek körében gyermekkori em- 
lékek sorát indítaná el és kibontakoz- 
hatna a valódi történet. Hiszen soha 
nem volt kis bűn a pénzhamisítás, 
ennek valahol nyomának kell lenni 
vagy a gyulai vagy a szolnoki bírósá- 
gi iratok között, netán az Országos 
Levéltárban. Viszont a történet má- 
sik oldala az, hogy talán nem is kel- 
lene nagyon bolygatni ezt a történe- 
tet, mert ha akkor 50 embert tartóz- 
tattak le valamilyen vétség miatt, ak- 
kor ez azt jelenti, hogy a ma élő és 
őslakos öcsödiek közül nem igen van 
olyan család, akiknek valamelyik fel- 
menő őse ne lett volna kapcsolatban 
ezzel a bűnüggyel. Hiszen a ma élő 
és nagyszülő korú emberek nagyszü- 
lei lehettek érintve. Feltehetően ez is 
oka annak, hogy ez az eset ezért nem 
szerepel a már összeállított Öcsöd 
történetben, mert annak feljegyzői 
sem akartak dicsekedni ezzel a kétes 
hírnevet jelentő nevezetességgel. 
Javasolom, tegyünk így mi is! 


Po 


7. 

"Öcsödön Izbéki Sándor hagyatéká- 
ból 100.000 K örökséghez jutott a 
reform. egyház, ugyanennyihez a 
község. A végrendelet azt mondja, 
hogy Izbéki evvel háláját akarja leró- 
ni az egyház és a község iránt, azért, 
mert életében előkelő állásokkal tisz- 
telték meg." 8 

Az 1910. július 24-i szám a fenti 
szöveggel számol bé egy igen érde- 
kes és nevezetes öcsödi ember halá- 
láról, illetve hagyatékáról. Meghalt a 
116. kat. hold saját földdel rendelke- 
ző Izséki Sándor — az öcsödi elneve- 
zés szerind Duda Izbéki -, aki majd- 
csak akkora földet bérelt még báró 
Wodiáner Albert birtokából is, mint 
amennyivel rendelkezet. Jelentős 
munkaadónak is számított a község- 
ben, hiszen a 200 kat. hold körül gaz- 
daságát zömmel bérmunkásokkal 
műveltette meg, mert csak két állari- 
dó alkalmazottja volt. Gazdálkodásá- 
ra is a külterjesség volt a jellemző, 
állatállománya nagyon kevés volt. 
Lovat és ökröt éppen annyit tartott, 
amennyi a gazdálkodáshoz feltétlen 
szükséges volt. 

Életében — éppen gazdasági súlya 


miatt — volt törvénybíró, esküdt, a 
református egyház presbitere hosszú 
évtizedeken keresztül, több ízben ku- 
rátora is volt egyházának. Már életé- 
ben jelentős mértékben támogatta 
mind a községet, mind a református 
egyházat. Ő ajándékozta a községnek 
a vásártér egész területét, a reformá- 
tus egyháznak az úgynevezett Izbéki- 
temetőt, amely ma már le van zárva. 
(Tehát nem azért nevezik Izbéki-te- 
metőnek, mert valamikor Izbékiek — 
apa és fia — volt ott hosszú ideig meg- 
becsült temetőcsősz.) Ő csináltatta a 
templom orgonáját is. E miatt kapta 
a nevezetes "Duda Izbéki" nevet, és 
nem "A szokatlan viselkedésű sze- 
mély tulajdonosának ragadvány és 
vezetékneve." - mint, ahogy az az 
igen sok hibával összeállított "Jász- 
Nagykun-Szolnok megye földrajzi ne- 
vei V. kötet 38. oldalán a 76. szám 
alatt olvasható." A hagyományozott 
összegből épült fel a ma már lebon- 
tott gödénylaposi iskola is. A Temető 
dűlőn és a Tanyákszéle úton ajándé- 
kozott több tucat kat. hold fölé 

községnek és az egyh 
alakították ki egy 
részt a lelké 


misodjegrzáz izáás" áz 
(ma Varga Sémáor valt bázz és als 
ségházz közötti epilet a Köztársaság 


A hagyaték együttes összege 200 
ezer korona volt. Ebben az időben egy 
kataszteri hold földet 600-650 Koro- 
náért lehetett venni. Ha átlagárat szá- 
molunk akkor is egy 320 kat. hold 
(több mint 180 ha) földet lehetet vol- 
na venni ezen az összegen. Mind- 
emellett híresen takarékos -— talán 
jobb szó a zsugori — ember volt. Ta- 
lán ezért is tudott ekkora vagyonra 
szert tenni. Felesége korán elhalt, 
gyermeke nem volt, idősebb korára 
nagyon megkeseredett emberré vált. 
Egy öreg cselédje - Mári néni — gon- 
dozta és temettette el. Mindenesetre 
hozzá hasonló mecénása sem azelőtt, 
sem azóta nem volt sem a község- 
nek, sem az egyháznak. Illik tiszte- 
lettel megemlékezni róla, ha már a 
kortárs hetilap rövid leírása kapcsán 
felmerült a neve. 


iiFolytatás 
Százéves 

szenzációk 
Öcsödön 


8. 
"Cs.P. Öcsöd — 
Csakhogy 
megszólaltál 
drága barátom! Ideje volt. 
Küldhetnél egyebet is. A 
rigmusok jönni fognak 
szép rendben. Annak az 
ígért látogatásnak is itt volna az ide- 


je. 
Üdvözlettel: a Szerkesztő" 

Azt a családi beszélgetések alapján 
tudtam, hogy a századforduló öcsödi 
református lelkésze: Csapó Péter 
nagytiszteletű úr - merthogy ő rejtő- 
zik a "Cs.P." betűk alatt — Páczay 
Mihály igazgató-tanító úrhoz hason- 
lóan verselgető, rímfaragó ember 
volt. Ezért túlságosan nem lepődtem 
meg, amikor a fenti "Szerkesztői üze- 
netet" olvastam a lap 1910. október 
16-i (26. évf. 42. szám) számában 
Vékony Sándor szerkesztő tollából. Az 
ígért versnek azonan még eddig nem 
találtam a nyomát sem. 

Megígérem, hogy árgus szemekkel 
fogom figyelni a lap oldalait, hátha 
megtalálom a küldött rigmusokat. 

Annyit azonban még tudni kell Csa- 
pó Péterről, hogy szorgalmasan gyűj- 
tögette a község történetét. Több száz 
céduláját magam is láttam akkor, 
amikor még Irlanda Dezső nagytisz- 
teletű úr volt az egyház lelkésze. Jó- 
részt azonban csak már nyomtatás- 
ban megjelent könyvekből kiírt 
Öcsöddel kapcsolatos adatokat tartal- 
maztak a cédulák. Önálló megfigye- 
lés, tapasztalat, gondolat nem volt a 
cédulákban. Talán ma is a reformá- 
tus egyház birtokában vannak ezek a 
cédulák? Feltehetőleg. 

Egyelőre ennyit sikerült kigyűjteni. 
Úgy gondolom, hogy a következő al- 
kalommal néhány öcsödi pólgár ver- 
sével jelentkezem. 

kh dr. Tolnay Gábor 
kandidátus, múzeumigazgató 


Mottó: 


A zavaros Tiszába! 

Népdal sarok 


Mindig ifjak maradnak, akik dalolni tudnak!" 


Látod édesanyám, látod édesanyám, 
Mért szültél a világra! 
Inkább dobtál volna, inkább dobtál volna 


Tisza vize vitt volna a jeges Dunába 
Hogy ne lettem volna, sohse lettem volna 
Senki megunt babája. 


Nincsen piros rózsa, nincsen piros rózsa 
Csak a száraz levele 


Nincsen hű szeretőm, nincsen hű szeretőm 

Az anyja lebeszélte. 

Lebeszélte a jó anyja, hogy ne szeressen, 

Mert én szegény vagyok, mert én szegény vagyok 
Gazdagabbat szeressen. 


Nincsen páros csillag, nincsen páros csillag 
Mind lehullott a földre. 

Nincsen szép szeretőm, nincsen szép szeretőm, 
Mert elhagyott örökre. 

Ha elhagyott örökre. 

Ha elhagyott, nem búsulok, elment örökre 
Még a síromban is, még a síron túl is 

Csak ő jár az eszembe. 


Van már páros csillag, van már páros csillag 
Ott fenn ragyog az Égen! 
Van már szép szeretőm, van már hű szeretőm 
Aki engem szeressen. 

Rábeszélte a jó anyja, hogy engem szeresen. 
Még a siralomban is, még a síron túl is 

Csak utánam epedjen. 


A Hagyományőrző Népdalkör gyűjtéséből 


